Document ID: /roh_data/filtered/fineweb-2-filterrobots_roh.jsonl.gz/51118

Tiefbauamt
Uffizi da construcziun bassa
Ufficio tecnico
La regenza ha approvà in project per construir rempars en la Moesa a Grono cun intginas cundiziuns e permissiuns. La confederaziun ed il chantun sa participeschan a la finanziaziun cun contribuziuns per la correcziun dals curs d'aua. La contribuziun federala importa 192 500 francs e la contribuziun chantunala 110 000 francs. Cun il project per la correcziun dal curs d'aua vegn er protegida la via taliana H13. Il chantun Grischun sa participescha perquai supplementarmain cun ina contribuziun per la construcziun da vias da 24 750 francs.
In'examinaziun dal privel d'aua gronda en la vischnanca da Grono ha mussà che la Moesa chaschuna ina ristga considerabla. Il project per la correcziun dal curs d'aua prevesa d'auzar la riva dretga dal flum per 1 fin 2 meters, e quai sin ina lunghezza da circa 550 meters. Per quest intent vegn il rempar existent da la riva rinforzà cun in rempar da terra. Las surfatschas da quests rempars duain vegnir concepidas en moda uschè natirala sco pussaivel.
a sanestra: oz – a dretga: previs
©Peter Rey (Hydra SA, Constanza) e Pio Pitsch (ecowert, Müstair)